ODLUKA

O CIJENI VODNIH USLUGA

Samobor, svibanj 2023.

Na temelju članka 109. stavci 2. do 5. Zakona o vodnim uslugama („Narodne novine“ br. 66/19) i članka 11. Izjave o osnivanju trgovačkog društva Odvodnje Samobor d.o.o., a uz prethodnu suglasnost Nadzornog odbora i gradonačelnice grada Samobora, direktor donosi

**ODLUKU O CIJENI VODNIH USLUGA**

**I.**

Ovom se Odlukomodređuju vrste vodnih usluga koje se pružaju na području aglomeracije Samobor i njoj gravitirajućih područja , visinu cijene (tarifa vodne usluge), način obračuna i plaćanja usluge i iskaz javnih davanja koja se obračunavaju i naplaćuju uz cijenu usluge.

**II.**

Na području aglomeracije Samobor i njoj gravitirajućih područja pružaju se vodne usluge javne odvodnje bez usluga pročišćavanja otpadnih voda i usluge crpljenja i odvoza otpadnih voda iz individualnih sustava odvodnje.

**III.**

Tarifa vodnih usluga za **korisnike u stambenim prostorima (kućanstva)** određuje se u visinama, bez uključenog poreza na dodanu vrijednost, kako slijedi:

|  |  |  |  |  |
| --- | --- | --- | --- | --- |
| 1. fiksni dio osnovne cijene vodne usluge – odvodnje |  |  | **0,56** | **eur/mj** |
| 2. varijabilni dio cijene vodne usluge - odvodnje |  |  | **0,37** | **eur/m3** |
| 3. cijena vodne usluge crpljenja i odvoza otpadnih voda iz individualnih sustava odvodnje: | | | | |
| - do 5 km |  |  | **5,31** | **eur/m3** |
| - od 5 do 10 km |  |  | **6,31** | **eur/m3** |
| - od 10 do 15 km |  |  | **7,32** | **eur/m3** |
| - 15 km i više |  |  | **9,32** | **eur/m3** |

**IV.**

Tarifa vodnih usluga za **korisnike u stambenim prostorima (socijalna cijena)** određuje se u visinama, bez uključenog poreza na dodanu vrijednost, kako slijedi:

|  |  |  |  |  |
| --- | --- | --- | --- | --- |
| 1. fiksni dio osnovne cijene vodne usluge – odvodnje |  |  | **0,34** | **eur/mj** |
| 2. varijabilni dio cijene vodne usluge - odvodnje |  |  | **0,22** | **eur/m3** |
| 3. cijena vodne usluge crpljenja i odvoza otpadnih voda iz individualnih sustava odvodnje: | | | | |
| - do 5 km |  |  | **3,19** | **eur/m3** |
| - od 5 do 10 km |  |  | **3,79** | **eur/m3** |
| - od 10 do 15 km |  |  | **4,39** | **eur/m3** |
| - 15 km i više |  |  | **5,59** | **eur/m3** |

**V.**

Tarifa vodnih usluga za korisnike koji nisu kućanstva (**poslovni korisnici**) određuje se u visinama, bez uključenog poreza na dodanu vrijednost, kako slijedi:

|  |  |  |  |  |
| --- | --- | --- | --- | --- |
| 1. fiksni dio osnovne cijene vodnih usluga – odvodnje |  |  | **1,69** | **eur/mj** |
| 2. varijabilni dio cijene vodne usluge - odvodnje |  |  | **0,74** | **eur/m3** |
| 3. cijena vodne usluge crpljenja i odvoza otpadnih voda iz individualnih sustava odvodnje: | | | | |
| - do 5 km |  |  | **5,31** | **eur/m3** |
| - od 5 do 10 km |  |  | **6,31** | **eur/m3** |
| - od 10 do 15 km |  |  | **7,32** | **eur/m3** |
| - 15 km i više |  |  | **9,32** | **eur/m3** |

**VI.**

Korisnicima vodnih usluga javne odvodnje koji imaju i koriste ispravan mjerač protoka ispuštene vode, neovisno o tom jesu li ili nisu priključeni na komunalne vodne građevine javne vodoopskrbe, cijena vodne usluge skupljanja otpadnih voda obračunava se prema količini (kubičnom metru) ispuštene otpadne vode izmjerenoj na mjeraču protoka mjesečno/višemjesečno.

Korisnicima vodnih usluga javne odvodnje koji nemaju ili ne koriste ispravan mjerač protoka ispuštene otpadne vode, a priključeni su na komunalne vodne građevine javne vodoopskrbe - cijena vodne usluge skupljanja otpadnih se obračunava prema količini (kubičnom metru) isporučene vode. Cijena vodne usluge javne odvodnje iz ovog stavka obračunava se i naplaćuje se putem ispostavljenog računa za vodne usluge koje obveznicima ispostavlja Vodoopskrba i odvodnja d.o.o., Zagreb.

Korisnicima vodnih usluga javne odvodnje koji nemaju ili ne koriste ispravan mjerač protoka ispuštene otpadne vode, niti su priključeni na komunalne vodne građevine javne vodoopskrbe - cijena vodne usluge skupljanja otpadnih voda obračunava se prema paušalnoj količini od 3,45 m3 mjesečno po članu kućanstva.

Pod kućanstvom se podrazumijevaju sve fizičke osobe koje dijele isti stambeni prostor.

Pod socijalno ugroženim građanima smatraju se osobe kako je utvrđeno člankom 44. stavkom 4. Zakona o vodnim uslugama.

**VII.**

Uz cijenu vodnih usluga iskazuju se zasebno porez na dodanu vrijednost i naknada za razvoj, sukladno posebnim propisima.

**VIII.**

Ova Odluka donesena je uz prethodnu suglasnost gradonačelnice Grada Samobora, Klasa: \_\_\_\_\_\_\_\_\_\_\_, Urbroj: \_\_\_\_\_\_\_\_\_\_\_\_ u skladu s člankom 109. stavkom 2. Zakona o vodnim uslugama.

**IX.**

Ova Odluka objavljuje se na internetskoj stranici isporučitelja vodne usluge, jednom lokalnom mediju, i „Glasniku Zagrebačke županije“, te će se najkasnije u roku od pet dana od dana objave u „Glasniku Zagrebačke županije“ dostaviti Vijeću za vodne usluge.

**X.**

Ova odluka stupa na snagu osmi dan od dana objave u „Glasniku Zagrebačke županije“.

Stupanjem na snagu ove Odlukeprestaje važiti Odluka o cijeni vodnih usluga Ur. broj 9313-1/2011 od 10.09.2011. godine donesena od strane trgovačkog društva Komunalac d.o.o. Samobor.

Samobor, \_\_\_\_\_\_\_\_

Odvodnja Samobor d.o.o. :

Direktor

**Antonio Širanović, dipl.ing.sig.,ing.građ.**

M.P.